Rámcová dohoda o dodávkach liekov 
uzavretá podľa § 409 a nasl. zák. č. 513/1991 Zb.  Obchodný zákonník, v znení neskorších predpisov a zákona č. 343/2015 Z. z. o verejnom obstarávaní  a o zmene a doplnení niektorých zákonov, v znení neskorších predpisov  a v súlade s 362/2011 Z. z. o liekoch a zdravotníckych pomôckach a o zmene a doplnení niektorých zákonov, v znení neskorších predpisov, (ďalej  len „Dohoda“)
Čl. I. Účastníci Dohody
1. Predávajúci : 
(obchodné meno)
                                          So sídlom:






V zastúpení:






IČO: 




DIČ :




IČ DPH :




Bankové spojenie:










IBAN :




BIC/SWIFT : 




Zapísaný v Obchodnom registri Okresného súdu ......................................., 


              odd. : ..............., vložka č. ...........................








(ďalej len „Predávajúci“)

2. Kupujúci:
   
Univerzitná nemocnica L. Pasteura Košice



So sídlom: Rastislavova 43, 041 90 Košice, Slovenská republika



V zastúpení: MUDr. Ľuboslav Beňa, PhD., MPH - riaditeľ



IČO: 00 606 707




DIČ : 2021141969




IČ DPH: SK2021141969




Bankové spojenie: Štátna pokladnica, Radlinského 32, 810 05 Bratislava 



IBAN : SK06 8180 0000 0070 0028 0550




BIC/SWIFT : SPSRSKBA




Štátna príspevková organizácia zriadená Zriaďovacou listinou vydanou MZ SR 




č. 1842/1990 – A/I – 2 zo dňa 18.12.1990









(ďalej  len „Kupujúci“)

(ďalej spolu ako „účastníci Dohody“)

Čl. II. Úvodné ustanovenia

1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len  „zák. č. 343/2015 Z. z.“).

2. Túto dohodu ako rámcovú dohodu v zmysle § 2 ods. 5 písm. g/ zák. č. 343/2015 Z.z.  uzatvára Kupujúci, ktorý je verejným obstarávateľom s Predávajúcim ako úspešným uchádzačom ako výsledok zadávania zákazky podľa § 66 ods. 7  zák. č. 343/2015 Z. z. realizovanej prostredníctvom systému elektronického verejného obstarávania JOSEPHINE,  vyhlásenej Kupujúcim na predmet zákazky „ Lieky pre potreby UNLP Košice v rozsahu antiinfektíva a antitrombotiká, časť/časti .......................... „(ďalej len „verejné obstarávanie“).

Interné evidenčné číslo verejného obstarávania Kupujúceho : UNLP-2026-33-NZ-VS 
3. 
Predávajúci prehlasuje, že je oprávnený na vykonávanie činnosti, ktorá je predmetom tejto Dohody.
4.
Kupujúci je poskytovateľom zdravotnej starostlivosti.

5. 
V obsahu tejto Dohody účastníci Dohody upravujú podmienky dodávok liekov, ktoré budú počas  platnosti tejto Dohody realizované čiastkovými plneniami (objednávkami) v rozsahu podľa potrieb Kupujúceho pri zachovaní postupu a podmienok dohodnutých v tejto Dohode, ktorými sú účastníci Dohody viazaní.
Čl. III. Predmet Dohody

3. Predávajúci sa na základe tejto  Dohody zaväzuje dodávať Kupujúcemu tovar podľa bodu 2. tohto článku a previesť na neho  vlastnícke právo k tomuto tovaru a Kupujúci sa zaväzuje prevziať tovar a zaplatiť za tovar dohodnutú kúpnu cenu podľa tejto Dohody, a to všetko za podmienok dohodnutých v tejto Dohode.
4. Tovarom pre účely tejto Dohody sú lieky, ktorých presná špecifikácia je uvedená v Prílohe č. 1 tejto Dohody a ktoré sa nachádzajú v databáze registrovaných liekov vedenej Štátnym ústavom pre kontrolu liečiv  SR  (ďalej len „tovar“).
5. Predávajúci je povinný dodať tovar, ktorého doba použiteľnosti  (tzv. exspirácia) určená výrobcom  nie je ku dňu dodania Kupujúcemu  kratšia ako 6  kalendárnych mesiacov.

6. Tovar sa dodáva za účelom poskytovania zdravotnej starostlivosti Kupujúcim.

7. Porušenie povinnosti uvedených v tomto článku je považované za podstatné porušenie tejto Dohody.
Čl. IV. Dodacie podmienky

8. Predávajúci sa zaväzuje dodávať tovar Kupujúcemu na základe objednávok (ďalej iba „objednávka“) za podmienok dohodnutých v tejto Dohode. 

9. Objednávku vystavenú podľa bodu 3. tohto článku je Kupujúci povinný doručiť Predávajúcemu elektronicky (e-mail: objednavky.lekaren@unlp.sk), pričom vždy musí mať náležitosti podľa bodu 3. tohto článku. Kupujúci nie je povinný vystaviť objednávku v písomnej listinnej podobe. Objednávka sa považuje za doručenú Predávajúcemu okamihom jej odoslania Kupujúcim v elektronickej forme na e-mail adresu Predávajúceho uvedenú v tomto bode. E-mail adresa Predávajúceho: ............................................

a) Objednávka musí obsahovať najmä:

b) druh tovaru podľa prílohy č. 1 tejto Dohody,

c) množstvo tovaru s počtom mernej jednotky po jednotlivých položkách,

d) miesto dodania (bod 6 tohto článku),

e) cenu tovaru podľa prílohy č. 1 tejto Dohody,

f) dátum, meno a podpis oprávneného zástupcu Kupujúceho podľa čl. I. bod 2. tejto Dohody.
10. Zmluvné  strany sa dohodli, že objednávka, ktorá nebude obsahovať náležitosti uvedené v  bod 3. tohto článku je neplatná, nebude zo strany Predávajúceho akceptovaná a nezaväzuje ani jednu zo zmluvných strán.
11. Predávajúci sa zaväzuje doručenú objednávku potvrdiť najneskôr nasledujúci pracovný deň po dni doručenia objednávky od Kupujúceho elektronicky na e-mailovú objednavky.lekaren@unlp.sk . V prípade, že Predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí požiadavku v lehote uvedenej v tomto bode Dohody, považuje sa nasledujúci pracovný deň po dni doručenia objednávky Predávajúcemu , za ten akceptácie objednávky. 
12. Predávajúci je povinný dodať tovar do 24 hodín, v čase od 7:00 do 15:00 do miesta dodania, od obdržania objednávky podľa bodu 2. tohto článku. Do dodacieho termínu sa nezapočítavajú dni pracovného pokoja a štátne sviatky. 

Osobou oprávnenou na prevzatie tovaru za Kupujúceho je farmaceut alebo farmaceutický laborant Nemocničnej lekárne Kupujúceho, tel. č.: 055/6403448.
13. Miestom dodania tovaru je pracovisko Kupujúceho: Nemocničná lekáreň,  pracovisko Trieda SNP 1, Košice.
14. Predávajúci je povinný zabezpečiť, že tovar:

a)
bude postupne dodávaný bez vád a v riadnom nepoškodenom obale, pričom tovar bude riadne uspôsobený na prepravu; 

b)
pri disponovaní, preprave a distribúcii a dodaní tovaru budú dodržané podmienky  skladovania určené výrobcom tovaru; 

c)
bude skladovaný, distribuovaný a dodaný pri teplote určenej výrobcom v platnom SPC (Súhrn charakteristických vlastnosti lieku) alebo písomnej  informácie pre používateľa; 

d)
bude dodaný s vyznačením dátumu exspirácie. Exspiračná doba každého lieku musí byť v čase dodania aspoň polovica výrobcom udávanej exspirácie, minimálne však 6  (šesť) kalendárnych mesiacov odo dňa dodania tovaru. Povinnosť Predávajúceho dodať kupujúcemu požadovaný tovar podľa tohto článku je splnená tým, že predávajúci tovar riadne a včas dodá do miesta dodania bez vád. Kupujúci sa zaväzuje prekontrolovať jeho úplnosť, kompletnosť, balenie, a svojim podpisom a otlačkom pečiatky na dodacom liste túto skutočnosť potvrdiť, čím dochádza k prevzatiu požadovaného tovaru. Jedna kópia preberacieho protokolu ostáva Kupujúcemu. Nebezpečenstvo škody na tovare prechádza na Kupujúceho v čase, keď prevezme tovar v zmysle a spôsobom uvedeným v tomto bode dohody, alebo ak tak neurobí včas, potom v čase, keď mu Predávajúci umožní nakladať s tovarom a kupujúci poruší dohodu tým, že tovar bez uvedenia dôvodu neprevezme.
       Predávajúci si vyhradzuje právo reklamácie tovaru v prípade skrytých vád, ktoré nie je možné objektívne posúdiť pri preberaní tovaru, vrátane vád vyplývajúcich z nedostatku v kvalite tovaru.
15. Dopravu tovaru na miesto dodania zabezpečuje Predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
16. Porušenie povinnosti uvedených v tomto článku je považované za podstatné porušenie tejto Dohody.
Čl. V. Doba platnosti Dohody

17. Dohoda sa uzatvára na dobu určitú, a to na obdobie 12 mesiacov odo dňa účinnosti  tejto Dohody.
18. Táto Dohoda nadobúda platnosť dňom jej podpísania oboma účastníkmi Dohody a účinnosť dňom nasledujúcim po dni jej zverejnenia v Centrálnom registri zmlúv.

19. Zmluvný  vzťah založený touto Dohodou je možné, pred uplynutím doby na ktorú bol dohodnutý (bod 1. tohto článku) , ukončiť:

a) písomnou dohodou,

b) písomnou výpoveďou bez uvedenia dôvodu. Vypovedať Dohodu je oprávnený ktorýkoľvek účastník Dohody s  2-mesačnou výpovednou lehotou. Výpovedná lehota začína plynúť prvým dňom kalendárneho mesiaca nasledujúceho po doručení písomnej výpovede druhému účastníkovi Dohody.

c) odstúpením od Dohody z dôvodov uvedených v zákone alebo v tejto Dohode. Odstúpenie je účinné dňom doručenia písomného oznámenia o odstúpení od Dohody druhému účastníkovi Dohody. V prípade pochybností sa má za to, že oznámenie o odstúpení bolo doručené druhému účastníkovi Dohody  na tretí deň odo dňa jeho zaslania poštou doporučene na adresu  sídla druhého účastníka Dohody, pričom deň odoslania sa do tejto lehoty nepočíta.
20. Porušenie povinnosti uvedených v tejto Dohode, ktoré je podľa tejto Dohody považované za 
podstatné porušenie Dohody je dôvodom na odstúpenie od tejto Dohody podľa bodu 3 písm. c/ tohto článku.

Čl. VI. Kúpna cena a platobné podmienky
21. Kúpna cena tovaru je stanovená vzájomnou dohodou účastníkov Dohody podľa zákona č. 18/1996 Z. z. o cenách, v znení neskorších predpisov, pričom  jednotkové ceny za tovar sú uvedené v Prílohe č. 1 tejto Dohody. Kupujúci neposkytne Predávajúcemu preddavky ani zálohy.
2.          Takto stanovená celková cena za predmet Dohody je maximálna a záväzná počas platnosti tejto Dohody. Celková cena za predmet Dohody a jednotkové ceny za tovar sú uvedené v Prílohe č. 1 tejto Dohody. Predpokladané  množstvo tovaru nie je pre Kupujúceho záväzné. 
2.
Zmluvné strany sa dohodli, že v prípade, ak dohodnutá kúpna cena podľa bodu 1. tohto článku bude vyššia ako cena tovaru stanovená  Cenovým opatrením MZ SR, ktorým sa stanovuje rozsah regulácie cien v oblasti zdravotníctva (ďalej len „cenové opatrenie“), platí pre túto Dohodu kúpna cena stanovená cenovým opatrením a to odo dňa účinnosti cenového opatrenia, ktorým sa stanovuje cena tovaru. Na zmenu ceny podľa  toho bodu sa nevyžaduje dodatok k tejto  Dohode, ak sa zmluvné strany nedohodnú inak.

3. Kúpne ceny sú dohodnuté ako jednotkové ceny za merné jednotky tovaru  uvedené v jeho špecifikácii v Prílohe č. 1 tejto Dohody. Ceny sú uvedené v eurách (€), bez DPH, s DPH vo výške podľa platných právnych predpisov v čase uzatvorenia Dohody, vrátane colných sadzieb, poistného, nákladov na dopravu tovaru do miesta plnenia podľa požiadaviek Kupujúceho a všetkých ďalších nákladov Predávajúceho  súvisiacich s obstaraním dokumentácie súvisiacej s predmetom plnenia a/alebo s riadnym plnením predmetu tejto Dohody.

4. Právo na zaplatenie kúpnej ceny vzniká Predávajúcemu riadnym splnením jeho záväzku spôsobom uvedeným v čl. IV. tejto Dohody.

5. Predávajúci je povinný vystaviť faktúru za dodaný tovar na základe jednotlivých objednávok vždy za predchádzajúci kalendárny týždeň (tzv. zberná faktúra) a doručiť ju Kupujúcemu.  Jednotlivé dodacie listy (t.j. podľa jednotlivých objednávok) tvoria neoddeliteľnú súčasť každej faktúry(čl. IV. bod 7 tejto Dohody).Predávajúci za zaväzuje pri každom dodaní tovaru doručiť dodací list obsahujúci náležitosti  daňového dokladu, najmä, nie však výlučne: ŠUKL kód, názov lieku, mernú jednotku tovaru, počet dodaných kusov, jednotlivú cenu bez DPH, jednotkovú cenu s DPH a sadzbu DPH. Faktúra musí obsahovať náležitosti podľa platných právnych predpisov SR. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju Kupujúcemu. Kupujúcemu odo dňa doručenia faktúry bez vád začína plynúť nová lehota splatnosti podľa bodu 6. tohto článku. 
6. Kupujúci je povinný  uhradiť kúpnu cenu za tovar na základe faktúry vystavenej Predávajúcim a to bezhotovostným bankovým prevodom na účet Predávajúceho. Lehota splatnosti  jednotlivých faktúr je 60 (slovom : šesťdesiat) kalendárnych dní odo dňa doručenia faktúry Kupujúcemu. 

7. Za deň úhrady kúpnej ceny  sa považuje deň pripísania fakturovanej  ceny  na účet Predávajúceho.

8. V prípade, ak sa po uzatvorení tejto dohody  preukáže, že na relevantnom trhu existuje cena (ďalej tiež  ako „nižšia cena“) za rovnaké alebo porovnateľné plnenie ako je obsiahnuté v tejto Dohode a Predávajúci (dodávateľ) už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 3 % v neprospech ceny podľa tejto Dohody, zaväzuje sa Predávajúci (dodávateľ) poskytnúť Kupujúcemu (objednávateľovi) pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.
Čl. VII. Reklamácia tovaru, vady tovaru

22. Pri preberaní tovaru je Kupujúci povinný  skontrolovať tovar čo do druhu, množstva a kvality.

23. Kupujúci nie je povinný prevziať tovar iného druhu ako bol uvedený v objednávke a v inom termíne dodania, ak sa zmluvné strany nedohodnú inak (čl. IV., bod 8).

24. Kupujúci je povinný reklamovať vady tovaru písomne a to bezodkladne po ich zistení.
25. V prípade, že sa na tovar vzťahuje záručná doba v zmysle platných právnych predpisov, Predávajúci preberá záväzok zo záruky tovaru, pričom dĺžka záručnej doby je stanovená dobou exspirácie, ktorú uvádza výrobca tovaru na obale tovaru za splnenia podmienky uvedenej v Čl. IV., bod 8., písm. c) tejto Dohody. Záručná doba začne plynúť odo dňa dodania tovaru kupujúcemu v zmysle Čl. IV, bod 6. tejto Dohody. Práva zo zodpovednosti za vady, ktoré sa vyskytnú v záručnej dobe je Kupujúci  povinný uplatniť u Predávajúceho bezodkladne v záručnej dobe, inak zaniknú.
26. V prípade oprávnenej reklamácie má Kupujúci právo na odstránenie vady tovaru Predávajúcim, a to v lehote do 3 pracovných dní odo dňa, kedy bolo Predávajúcemu preukázateľne oznámené, že ním dodaný tovar má vady.

27. Nebezpečenstvo škody na tovare prechádza na Kupujúceho okamihom prevzatia tovaru Kupujúcim (čl. IV. bod 7 tejto Dohody). Kupujúci nadobúda vlastnícke právo k tovaru, len čo dodaný tovar prevzal.

28. Záruka na akosť tovaru sa nevzťahuje na vady zavinené Kupujúcim, neodbornou manipuláciou Kupujúceho s tovarom alebo nevhodným skladovaním tovaru, prípadne vady zavinené treťou osobou.

29. V prípade zistenia vád tovaru Štátnym ústavom pre kontrolu liečiv SR (ďalej len „ ŠÚKL“), je Kupujúci povinný vrátiť vadný tovar Predávajúcemu na základe rozhodnutia ŠÚKL o vadnom tovare, ak tento nemôže byť použitý podľa rozhodnutia ŠUKL  na určený účel. Predávajúci je povinný v lehote do 15 kalendárnych dní  odo dňa  vrátenia tovaru finančne vysporiadať tovar, ktorý bol vrátený Kupujúcim (vrátiť zaplatenú kúpnu cenu Kupujúcemu).

30. Záruka sa nevzťahuje na vady, ktoré boli spôsobené neodbornou manipuláciou zo strany kupujúceho, nedodržaním prevádzkových podmienok, živelnou pohromou alebo iným spôsobom, než obvyklým zaobchádzaním.

Čl. VIII. Majetkové sankcie, zodpovednosť za škodu 

31. V prípade nedodržania podmienok plnenia podľa tejto Dohody zo strany Predávajúceho  je  Kupujúci oprávnený uplatniť si voči  Predávajúcemu nárok na zaplatenie zmluvnej pokuty a to  za každý jednotlivý prípad porušenia zmluvných  podmienok  zmluvné pokutu vo výške 100 €, slovom  jeden euro. Zmluvná pokuta je splatná v lehote do 15 kalendárnych dní odo dňa doručenia faktúry Predávajúcemu.

32. V prípade omeškania s úhradou faktúry má  Predávajúci nárok na  zaplatenie úrokov z omeškania vo výške podľa platných právnych predpisov SR. 

33. V prípade porušenia povinnosti uvedenej v Čl. IV. bod 1 tejto Dohody, má Kupujúci nárok na náhradu škodu, ktorou sa rozumie aj rozdiel medzi dohodnutou kúpnou cenou podľa Čl. VI. bod 1 a Prílohy č. 1 tejto Dohody a kúpnou cenou, za ktorú Kupujúci obstaral tovar u iného dodávateľa z dôvodu nesplnenia povinnosti Predávajúceho  uvedenej v Čl. IV. bod 1 tejto Dohody.
34. Predávajúci zodpovedá za škodu, ktorá vznikne Kupujúcemu alebo tretím osobám v dôsledku toho, že tovar mal vady. 

35. V prípade porušenia povinnosti uvedených v Čl.  IX. bod 3 tejto dohody je Kupujúci oprávnený uplatniť si voči Predávajúcemu nárok na zaplatenie zmluvnej pokuty  a to vo výške 10  % z výšky  istiny postúpenej pohľadávky. Zmluvná pokuta je splatná v lehote do 15 kalendárnych dní odo dňa doručenia faktúry Predávajúcemu.

36. V prípade porušenia povinnosti uvedených v Čl.  IX. bod 4 tejto  dohody je Kupujúci oprávnený uplatniť si voči Predávajúcemu nárok na zaplatenie zmluvnej pokuty  a to vo výške 10 % z predpokladanej celkovej kúpnej ceny za dodaný tovar bez DPH. Zmluvná pokuta je splatná v lehote do 15 kalendárnych dní odo dňa doručenia faktúry Predávajúcemu.

37. Predávajúci zodpovedá za škodu spôsobenú Kupujúcemu nepravdivosťou a/alebo neúplnosťou ktoréhokoľvek z vyhlásení Predávajúceho v tejto Dohode. Predávajúci sa zaväzuje odškodniť Kupujúceho za akékoľvek nároky, ktoré by prípadné tretie osoby uplatnili voči Kupujúcemu z dôvodu, že tovar mal vady, alebo že niektoré z vyhlásení Predávajúceho v tejto Dohode alebo verejnom obstarávaní boli nepravdivé a/alebo neúplné.

38. Uplatnením majetkových sankcii podľa tohto článku nie je dotknuté právo poškodeného na náhradu škody.

Čl. IX. Osobitné ustanovenia

39. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie Dohody. 

40. Zmluvné strany sa dohodli, že v prípade ak Predávajúci nebude schopný počas doby platnosti tejto Dohody, z dôvodov na strane Predávajúceho, dodať tovar podľa  objednávky, čo Kupujúcemu písomne oznámi,  Kupujúci je oprávnený zabezpečiť si  dodanie  tovaru, ktorý je predmetom plnenia podľa tejto Dohody, zodpovedajúcej kvality od iného Predávajúceho v množstve nevyhnutnom na pokrytie jeho časovej potreby a za cenu najvýhodnejšej ponuky na trhu. V prípade opakovaných problémov s dodaním tovaru  podľa vyššie uvedeného je Kupujúci oprávnený od tejto Dohody odstúpiť podľa čl. V. bod 3 písm. c/ tejto Dohody.

41. Zmluvné strany sa, v súlade s § 525 ods. 2 zák. č. 40/1964 Zb. Občiansky zákonník, v znení neskorších predpisov, dohodli, že pohľadávku, ktorá vznikne z tohto zmluvného vzťahu Predávajúcemu ako veriteľovi, Predávajúci nepostúpi tretej osobe bez predchádzajúceho písomného súhlasu Kupujúceho ako dlžníka. Písomný súhlas za Kupujúceho je oprávnený vydať len jeho štatutárny orgán. Postúpenie pohľadávky Predávajúcim bez predchádzajúceho písomného súhlasu Kupujúceho je neplatné.

42. Predávajúci nie je oprávnený postúpiť práva a povinnosti z tejto Dohody tretej osobe bez predchádzajúceho písomného súhlasu Kupujúceho. Postúpenie práva a povinností bez predchádzajúceho písomného súhlasu Kupujúceho je neplatné.
43. Predávajúci sa zaväzuje, že nevykoná bez predchádzajúceho písomného súhlasu Kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto rámcovej dohody existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Účastníci Dohody sa dohodli, že akýkoľvek právny úkon Predávajúceho ako veriteľa vedúci k zmene v osobe veriteľa je bez predchádzajúceho písomného súhlasu Kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je  považované za  porušenie rámcovej dohody   podstatným spôsobom.
44. Z dôvodu zákonných obmedzení na strane Kupujúceho, dodatkom k Dohode nie je možné dohodnúť rozšírenie sortimentu   tovaru, ktorý bol predmetom verejného obstarávania.
45. Pokiaľ výrobca konkrétny druh tovaru v priebehu platnosti tejto Dohody akostne inovuje so súhlasom príslušných orgánov Slovenskej republiky tak, že sa ním nahradzuje pôvodný druh tovaru, ktorý bol predmetom verejného obstarávania, pri zachovaní funkčnosti a základných parametrov tovaru, takáto inovácia nie je považovaná za rozšírenie sortimentu tovaru podľa tejto Dohody (čl. III. bod 4 tejto Dohody).

46. Ak má inovácia tovaru  dopad na výšku dohodnutej kúpnej ceny, Predávajúci je povinný predložiť Kupujúcemu povolenie vydané príslušným orgánom Slovenskej republiky k použitiu tovaru na poskytovanie zdravotnej starostlivosti  a návrh na uzatvorenie dodatku k Dohode, pričom v jeho obsahu popíše právny a skutkový dôvod navrhovanej zmeny vo vzťahu k pôvodnému druhu dodávaného tovaru a ku kúpnej  cene. Kupujúci je povinný v lehote do 15 kalendárnych dní sa písomne vyjadriť k návrhu zmeny. Ak sa zmluvné strany nedohodnú na zmene kúpnej ceny, Kupujúci je oprávnený od tejto Dohody odstúpiť podľa čl. V. bod 3 písm. c/ tejto Dohody.
47. Predávajúci je povinný, v zmysle zák. č. 18/2018 Z. z. o ochrane osobných údajov  a  o  zmene a doplnení niektorých zákonov, zabezpečiť ochranu osobných údajov osôb, ktoré Kupujúci pri svojej činnosti spracúva a s ktorými môže prísť Predávajúci, zamestnanci predávajúceho  a tretie osoby vo vzťahu k predávajúcemu,  do styku pri vykonávaní činnosti podľa tejto rámcovej dohody  . Predávajúci  je povinný poučiť o povinnosti mlčanlivosti  zamestnancov predávajúceho a všetky tretie osoby, ktoré v  mene Predávajúceho  budú vykonávať činnosti alebo sa akýmkoľvek spôsobom budú zúčastňovať na plnení tejto Dohody  Predávajúcim.
48. Predávajúci sa zaväzuje, že 

a) 
bude zachovávať mlčanlivosť o všetkých informáciách získaných v súvislosti s touto Dohodou, zistených pri plnení predmetu podľa tejto Dohody a tieto informácie nebude zverejňovať, ani ich žiadnym spôsobom rozširovať, vo vzťahu k tretím osobám;

b)
nevyužije akékoľvek informácie, ktoré zistí alebo s prihliadnutím na okolnosti by  mohol zistiť pri plnení predmetu tejto Dohody vo svoj prospech, ani v prospech tretích osôb, počas trvania tohto zmluvného vzťahu,  a ani po ukončení platnosti tejto Dohody;

c) 
všetky informácie a písomné dokumenty, ktoré budú na základe tejto Dohody vypracované, bude považovať za dôverné, a to bez časového obmedzenia aj po ukončení platnosti tejto Dohody;

d) 
informácie a podklady  poskytnuté Kupujúcim alebo tretími osobami pre plnenie predmetu tejto Dohody nepoužije na iný účel ako je plnenie  tejto Dohody.
49. Predávajúci je oprávnený zabezpečiť časť plnenia predmetu tejto Dohody v rozsahu určenom zákonom 
prostredníctvom svojich subdodávateľov, pričom :
a)
Predávajúci garantuje spôsobilosť subdodávateľov pre plnenie predmetu tejto Dohody.

b)
Predávajúci a zodpovedá za celé a riadne plnenie tejto Dohody počas celej doby platnosti            tejto Dohody a to bez ohľadu na to, či Predávajúci použil na plnenie predmetu Dohody            subdodávateľa alebo nie, v akom rozsahu a za akých podmienok. Kupujúci nenesie žiadnu            zodpovednosť voči subdodávateľom Predávajúceho.

c) Predávajúci je povinný písomne oznámiť Kupujúcemu akúkoľvek zmenu údajov o                  subdodávateľovi, bez odkladu v čase, kedy táto skutočnosť nastala.

d)    Predávajúci má právo na zmenu subdodávateľa, alebo na doplnenie nového subdodávateľa                                    vo vzťahu k plneniu, ktorého sa táto Dohoda týka.

     e)
Predávajúci je povinný do piatich pracovných dní odo dňa uzatvorenia  dohody so                       subdodávateľom predložiť Kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel plnenia zadávaný subdodávateľovi a osobu oprávnenú konať za  subdodávateľa (meno a priezvisko, adresa pobytu, dátum narodenia). 
                      Zoznam subdodávateľov je uvedený Prílohe č. 2 tejto Dohody.  Zmena v zozname subdodávateľov   

                      (zmena Prílohy č. 2 tejto Dohody) vyžaduje uzatvorenie písomného dodatku k tejto Dohode. Porušenie 
                      povinností Predávajúceho uvedených v tomto bode sa považuje za podstatné porušenie tejto Dohody.
Zmluvné strany sa dohodli, že Kupujúci je oprávnený a Predávajúci je povinný v prípade výzvy Kupujúceho jasne a  preukazujúcim spôsobom deklarovať  splnenie všetkých zákonných podmienok súvisiacich s plnením tejto zmluvy subdodávateľmi. 
12.
Predávajúci berie na vedomie, že Kupujúci zverejní túto Dohodu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto Dohodou na  webovej stránke kupujúceho, v súlade so zákonom č. 546/2010 Z. z., 
ktorým sa dopĺňa  zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
13.         Predávajúci vyhlasuje, že v prípade, že mu v súvislosti s uzatvorením tejto dohody vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto dohody zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky.
14.
Zmluvné strany sa dohodli, že v prípade pochybností sa písomnosti podľa tejto 
Dohody (t.j. súvisiace               s týmto zmluvným vzťahom) považujú za doručené na tretí deň odo dňa ich odoslania doporučenou               poštou na adresu sídla účastníka Dohody, pričom deň odoslania sa do tejto  lehoty nepočíta.

15.

Porušenie povinnosti uvedených v tomto článku je považované za podstatné porušenie 
tejto Dohody.
Čl. X. Záverečné ustanovenia

50. Meniť a dopĺňať túto Dohodu je možné len na základe dohody oboch účastníkov Dohody a to vo forme písomného dodatku uzatvoreného v súlade  s ust. zák. č. 343/2015 Z. z.
51. Právne vzťahy neupravené touto Dohodou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi právnymi predpismi Slovenskej republiky a zák. č. 362/2011 Z.z. o liekoch a zdravotníckych pomôckach a o zmene a doplnení niektorých zákonov, v znení neskorších predpisov.

52. Dohoda je vyhotovená v troch vyhotoveniach, pričom Predávajúci obdrží jedno  vyhotovenie a Kupujúci dve vyhotovenia Dohody.

53. Neoddeliteľnou súčasťou Dohody sú prílohy:

· Príloha č. 1 - Špecifikácia tovaru a cena tovaru (čl. III. bod 2, čl. VI. bod 1  tejto Dohody),

· Príloha č. 2 – Zoznam subdodávateľov (čl. IX. bod 11 tejto Dohody).


V ............................,  dňa .......................
V Košiciach dňa ............................

        Za Predávajúceho :                                                                          Za Kupujúceho:

_________________________________                                               _________________________________

MUDr. Ľuboslav Beňa, PhD, MPH, riaditeľ         Univerzitná nemocnica L. Pasteura Košice

Príloha č. 1 – Špecifikácia tovaru a cena tovaru
Príloha č. 2 - Zoznam subdodávateľov
Predmet plnenia – tovar: Lieky pre potreby UNLP Košice v rozsahu antiinfektíva a antitrombotiká
Evidenčné číslo verejného obstarávania kupujúceho : UNLP-2026-33-NZ-VS
Subdodávateľ č. 1. *:

	a/
	Obchodné meno 
	

	b/
	Sídlo
	

	c/
	IČO 
	

	d/
	Predmet subdodávky
	

	e/ 
	Presný rozsah subdodávky
	

	f/
	Percentuálny podiel tejto subdodávky z celkového  plnenia zmluvy
	

	g/
	Osoba oprávnená konať za subdodávateľa 
	Meno a priezvisko :

Adresa pobytu :

Dátum narodenia:

Tel. kontakt: 

E-mail adresa :

	h/
	Iné 
	


Subdodávateľ č. 2.* :

	a/
	Obchodné meno 
	

	b/
	Sídlo
	

	c/
	IČO 
	

	d/
	Predmet subdodávky
	

	e/ 
	Presný rozsah subdodávky
	

	f/
	Percentuálny podiel tejto subdodávky z celkového  plnenia zmluvy
	

	g/
	Osoba oprávnená konať za subdodávateľa 
	Meno a priezvisko :

Adresa pobytu :

Dátum narodenia:

Tel. kontakt: 

E-mail adresa :

	h/
	Iné 
	


* Pokiaľ predávajúci bude zabezpečovať plnenie tejto dohody prostredníctvom svojich subdodávateľov (čl. IX. bod 11. tejto zmluvy) vpíše všetky požadované údaje do tabuliek vyššie.

**V prípade, že predávajúci plnenie tejto dohody nebude zabezpečovať prostredníctvom svojich subdodávateľov (čl. IX. bod 11. tejto zmluvy) preškrtne vyššie uvedené tabuľky a túto skutočnosť  potvrdí podpisom prehlásenia na tejto prílohe:

Prehlásenie predávajúceho**: 

Predávajúci  týmto prehlasuje, že plnenie tejto  dohody nebude zabezpečovať prostredníctvom svojich subdodávateľov ( čl. IX. bod 11. tejto zmluvy).

V ...................................., dňa: ..........................

Predávajúci : _____________________________ 

